《凄凉犯 秋帐》
清代·程颂万

垂罗四角。凉飔罥、撩人自剪红烛。潜钩不响，芳酲未解，偎郎睡熟。

吹香断续。是茉莉、攒成六曲。怕宵阑、灯花恨簇，断梦妒冰縠。

钏响回身处。几个凉蚊，伴他幽独。九华漫掩，莫惊醒、个人红玉。

绣额低悬，怅魂阻、一层纱绿。料尖风、此夕不许，上翠褥。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。